





ა(ა)იპ საერთაშორისო გამჭვირვალობა-საქართველოს
აღმასრულებელ დირექტორს, ქ-ნ ეკა გიგაურს,


ქ-ნო ეკა,

როგორც იცით, 2014 წლის 14 აპრილს, თქვენი ორგანიზაციის მიერ გამოქვეყნებულ კვლევაში „ვის ეკუთვნის ქართული მედია?“ ჩვენი კომპანია, შპს “იუ-სი-ჯი გრინ ფაუერი” მოხსენიებული იყო, როგორც ტელეკომპანია ტაბულას წილების მფლობელი, კერძოდ კვლევის თანახმად:

„ტელეკომპანია ტაბულა
„ტაბულას“ წილების უმეტესობა UCG Green Power-ს ეკუთვნის (51%). მისი დირექტორი და ერთ-ერთი დამფუძნებელია თამარ ჩერგოლეიშვილი (14%). კომპანიის მფლობელებს შორის არიან კახა ბენდუქიძე (10%), ოთარ კახიძე (10%), ლევან რამიშვილი (10%) და „სამოქალაქო განათლების ფონდი (5%). სამოქალაქო განათლების ფონდი არაკომერციული იურიდიული პირია და სწორედ ის ფლობს საეთერო მაუწყებლობის ლიცენზიას, რომელსაც „ტაბულა“ იყენებს.“

წინამდებარეთი მოგახსენებთ, რომ შპს „იუ-სი-ჯი გრინ ფაუერს“ არ აქვს არანაირი კავშირი  ტელეკომპანია „ტაბულასთან“. ჩვენი კომპანია წარმოადგენს ჟურნალი „ტაბულას“ ე.ი. შპს „ყოველკვირეული საინფორმაციო-ანალიტიკური ჟურნალი ტაბულას“ 51%-ი წილის მფლობელს, ხოლო იმავე ჟურნალში ა(ა)იპ „სამოქალაქო განათლების ფონდი“ წარმოადგენს 5% წილის მფლობელს (იხ. დანართი 1 - ამონაწერი სამეწარმეო რეესტრიდან). 

დამატებით გაცნობებთ, რომ შპს „იუ-სი-ჯი გრინ ფაუერს“ სხვა კავშირი გარდა ზემოაღნიშნულისა აა(ა)იპ „სამოქალაქო განათლების ფონდთან“ არ გააჩნია.

პატივისცემით,

იოსებ მგელაძე, დირექტორი



